Λήδα Πρωτοψάλτη

Η Λήδα Πρωτοψάλτη (Πειραιάς, 24 Ιανουαρίου 1940) είναι Ελληνίδα ηθοποιός.

 Βιογραφία 
Γεννήθηκε στον Πειραιά το 1940 ως Λυδία Πρωτοψάλτη και σπούδασε υποκριτική στη Δραματική Σχολή του Θεάτρου Τέχνης. Η αδελφή της είναι η υψίφωνος Έλσα Καστέλλα. Σε ηλικία έξι ετών πήγε στην πρώτη της οντισιόν, ενώ στα δώδεκα, συμμετείχε στην πρώτη της θεατρική παράσταση. Έκτοτε, έχει πολλές εμφανίσεις στο θέατρο. Ήταν μία από τους ιδρυτές του θιάσου Βήματα το 1969 και από το 1974 είναι μόνιμη συνεργάτης του Θεάτρου Στοά.

Στον κινηματογράφο εμφανίστηκε για πρώτη φορά σε ηλικία δέκα ετών στην ταινία Το παιδί μου πρέπει να ζήσει. Έχει συμμετάσχει σε ταινίες όπως: Διαβόλου κάλτσα, Ελ Γκρέκο και Η Ρόζα της Σμύρνης.

Στην τηλεόραση, έπαιξε σε διάφορες σειρές της ΕΙΡΤ, της ΥΕΝΕΔ και της ΕΤ1. Το 1995 πρωταγωνίστησε στη σειρά Το τρίτο στεφάνι, που βασίστηκε στο ομότιτλο βιβλίο, υποδυόμενη την Εκάβη.

Έχει λάβει πολλά βραβεία, μεταξύ των οποίων το Βραβείο Μαρίκας Κοτοπούλη το 1993, το βραβείο από το Διεθνές Ινστιτούτο Θεάτρου το 1997 και το Α' Βραβείο ερμηνείας για την Εκάβη του Ευριπίδη από το περιοδικό Αθηνόραμα το 2000. Επίσης, στα Βραβεία της Ελληνικής Ακαδημίας Κινηματογράφου του 2013 ήταν υποψήφια για το Βραβείο Β' Γυναικείου ρόλου για την ταινία Χαρά.

Στην ιδιωτική τηλεόραση έχει εμφανιστεί στις σειρές: Έναν ελληνικό, Αναμορφωτήριον, Γραφείο συνοικεσίων, Δεσμώτες, Δύσκολα χρόνια, Εφιάλτης, Η Θέμις έχει... κέφια, Μια φορά κι έναν καιρό: Ο Φασουλής του μπακάλη, Μικροί-Μεγάλοι, Ο άνθρωπος δίχως πρόσωπο, Οδός Ιπποκράτους, Το Τρίτο Στεφάνι, Χαίρε Τάσο Καρατάσο, Ζωή.

 Φιλμογραφία 
+ΈτοςΤίτλοςΡόλος1951Το παιδί μου πρέπει να ζήσει Δανάη1961Διαβόλου κάλτσα 1965ΕγκατάλειψηΚική1968Επί εσχάτη προδοσία1973Ιωάννης ο βίαιος  1977Το βαρύ πεπόνι Νίτσα1979Ανατολική περιφέρεια2007Ελ Γκρέκο 2012Χαρά μητέρα Χαράς2016Η Ρόζα της Σμύρνης Ρόζα

 Παραπομπές 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου